**CR-2018-003347**

**AUGSTAJĀ JUSTĪCIJAS TIESĀ**

**ANGLIJAS UN VELSAS**

**KOMERCDARBĪBAS UN ĪPAŠUMA TIESĀS**

**KOMERCSABIEDRĪBU TIESĀ (Kancelejas nodaļā)**

**“QBE INSURANCE (EUROPE) LIMITED” LIETĀ**

**un**

**“QBE RE (EUROPE) LIMITED” LIETĀ**

**un**

**“QBE EUROPE SA/NV” LIETĀ**

**un**

**2000. GADA FINANŠU PAKALPOJUMU UN TIRGU LIKUMA LIETĀ**

**AR ŠO TIEK PAZIŅOTS**, ka “QBE Insurance (Europe) Limited” (**QIEL**) un “QBE Re (Europe) Limited” (**QBE Re**) (QIEL un QBE Re katrs atsevišķi saukti **Nodevējs** un kopā **Nodevēji**) un “QBE Europe SA/NV” (**Ieguvējs**) atbilstoši Apvienotās Karalistes 2000. gada Finanšu pakalpojumu un tirgu likuma (**Likums**)VII daļai iesniedza pieteikumu Anglijas un Velsas Komercdarbības un īpašuma tiesās, Komercsabiedrību tiesā Londonā (**Pieteikums**) par tādu Rīkojumu izdošanu, kas:

1. saskaņā ar Likuma 111. pantu sankcionē plānu (**Plāns**), kas paredz, ka Ieguvējam tiks nodotas:
2. visas vispārējās apdrošināšanas un pārapdrošināšanas darbības, kuras izrakstījis QIEL caur savām filiālēm Beļģijā, Bulgārijā, Dānijā, Francijā, Igaunijā, Īrijā, Itālijā, Norvēģijā, Spānijā, Vācijā un Zviedrijā; un

(b) visas vispārējās un ilgtermiņa pārapdrošināšanas darbības, kuras izrakstījis QBE Re, (**Nodošana**); un

1. izdod papildu nosacījumus saistībā ar Plānu saskaņā ar Likuma 112. un 112.A pantu.

Pieteikumu uzklausīja tiesnesis Zakaroli kungs 2018. gada 21. decembrī, un Rīkojumi, kas sankcionē Plānu un izdod papildu nosacījumus saistībā ar Plānu, tika izdoti. Saskaņā ar tiesneša Zakaroli kunga izdotajiem Rīkojumiem, Plāns stājās spēkā 2019. gada 1. janvārī plkst. 01:00 GMT.

Papildus jebkādām atcelšanas tiesībām, kas noteiktas jebkuras Nodošanā iekļautas polises noteikumos, ja jūsu tiešās apdrošināšanas polise ir iekļauta Nodošanā, un risks, ar kuru tā ir saistīta, atrodas EEZ valstī, kas nav Apvienotā Karaliste, tad attiecīgās EEZ valsts tiesību akti var sniegt jums tiesības atcelt savu polisi Plāna rezultātā. Ja jums ir šādas tiesības, jums ir šīs tiesības jāizmanto 30 dienu laikā no šī paziņojuma datuma vai (ja tas atšķiras) termiņā, kuru nosaka attiecīgās EEZ valsts tiesību akti.

QBE Europe juridiskā adrese ir: Boulevard du Régent 37, 1000 Brisele, Beļģija

**2019. gada ....... janvārī**

**Norton Rose Fulbright LLP**

**3 More London Riverside**

**London**

**SE1 2AQ**

**United Kingdom**

**Advokāti, kuri pārstāv Pieteicējus**